CELEX: 32014D0670
Language: sl
Date: 2014-06-23 00:00:00
Title: 2014/670/Euratom: Sklep Sveta z dne 23. junija 2014 o odobritvi sklenitve, v imenu Evropske skupnosti za atomsko energijo, Sporazuma o pridružitvi med Evropsko unijo in Evropsko skupnostjo za atomsko energijo in njunimi državami članicami na eni strani ter Ukrajino na drugi strani, s strani Evropske komisije

20.9.2014   
            
            
               SL
            
            
               Uradni list Evropske unije
            
            
               L 278/8
            
         SKLEP SVETA
   z dne 23. junija 2014
   o odobritvi sklenitve, v imenu Evropske skupnosti za atomsko energijo, Sporazuma o pridružitvi med Evropsko unijo in Evropsko skupnostjo za atomsko energijo in njunimi državami članicami na eni strani ter Ukrajino na drugi strani, s strani Evropske komisije
   
      (2014/670/Euratom)
   
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti za atomsko energijo in zlasti drugega odstavka člena 101 Pogodbe,
   ob upoštevanju priporočila Evropske komisije,
   ob upoštevanju naslednjega:
   
               (1)
            
            
               Svet je 22. januarja 2007 Evropsko komisijo pooblastil, da začne pogajanja z Ukrajino za sklenitev novega sporazuma med Evropsko unijo in Ukrajino, ki bo nadomestil Sporazum o partnerstvu in sodelovanju (1).
            
         
               (2)
            
            
               Ob upoštevanju tesnih zgodovinskih vezi in čedalje močnejših povezav med pogodbenicama ter njune želje, da odnose okrepita in razširita na ambiciozen in inovativen način, so bila pogajanja o Sporazumu o pridružitvi med Evropsko unijo in Evropsko skupnostjo za atomsko energijo in njunimi državami članicami na eni strani ter Ukrajino na drugi strani (v nadaljnjem besedilu: Sporazum) uspešno zaključena s parafiranjem Sporazuma leta 2012.
            
         
               (3)
            
            
               Evropska komisija je 15. maja 2013 Svetu predlagala, da bi bilo treba Sporazum podpisati v imenu Unije in ga do njegove poznejše sklenitve delno začasno uporabljati med Unijo in Ukrajino v skladu s členom 486 Sporazuma.
            
         
               (4)
            
            
               Podpis in sklenitev Sporazuma sta predmet ločenega postopka glede zadev, ki sodijo na področje uporabe Pogodbe o Evropski uniji in Pogodbe o delovanju Evropske unije.
            
         
               (5)
            
            
               Sporazum zajema tudi zadeve, za katere je pristojna Evropska skupnost za atomsko energijo, in sicer člen 342 in Priloga XXVII, kolikor zadeva jedrska vprašanja.
            
         
               (6)
            
            
               V zvezi z zadevami s področja uporabe Pogodbe o ustanovitvi Evropske skupnosti za atomsko energijo bi bilo zato treba Sporazum skleniti tudi v imenu Evropske skupnosti za atomsko energijo.
            
         
               (7)
            
            
               V skladu s členom 102 Pogodbe o ustanovitvi Evropske skupnosti za atomsko energijo Sporazum za Evropsko skupnost za atomsko energijo ne more začeti veljati, dokler države članice Evropske komisije ne obvestijo, da se v skladu z njihovim nacionalnim pravom lahko začne uporabljati.
            
         
               (8)
            
            
               Sklenitev Sporazuma s strani Evropske komisije v imenu Evropske skupnosti za atomsko energijo bi bilo zato treba odobriti –
            
         SPREJEL NASLEDNJI SKLEP:
   Člen 1
   Sklenitev s strani Evropske komisije Sporazuma o pridružitvi med Evropsko unijo in Evropsko skupnostjo za atomsko energijo in njunimi državami članicami na eni strani ter Ukrajino na drugi strani, v imenu Evropske skupnosti za atomsko energijo, se odobri (2).
   Člen 2
   Ta sklep začne veljati na dan sprejetja.
   
      V Luxembourgu, 23. junija 2014
      
         
            Za Svet
         
         
            Predsednica
         
         C. ASHTON
      
   
   
      (1)  Sporazum o partnerstvu in sodelovanju med Evropskimi skupnostmi in njihovimi državami članicami na eni strani in Ukrajino na drugi strani (UL L 49, 19.2.1998, str. 3).
   
      (2)  Besedilo Sporazuma se priloži Sklepu Sveta 2014/295/EU z dne 17. marca 2014 o podpisu Sporazuma o pridružitvi med Evropsko unijo in Evropsko skupnostjo za atomsko energijo in njunimi državami članicami na eni strani ter Ukrajino na drugi strani v imenu Evropske unije in o njegovi začasni uporabi, glede preambule, člena 1 ter naslovov I, II in VII Sporazuma (UL L 161, 29.5.2014, str. 1).